ՀԻՄՆԱՎՈՐՈՒՄ
««ՍԱՀՄԱՆԱՄԵՐՁ ՀԱՄԱՅՆՔՆԵՐԻ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» 
 ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ» ՕՐԵՆՔԻ ՆԱԽԱԳԾԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

  1.	Անհրաժեշտությունը
Նախագծի ընդունումը պայմանավորված է ՀՀ կառավարության 2014 թվականի դեկտեմբերի 18-ի N 1444-Ն որոշմամբ հաստատված սոցիալական աջակցություն ստացող սահմանամերձ համայնքների բնակավայրերին սոցիալական աջակցության տրամադրումը շարունակելու, ինչպես նաև օրենքի առանձին դրույթները գործող իրավական կարգավորումներին համապատասխանեցնելու անհրաժեշտությամբ։
2.Ընթացիկ իրավիճակը և խնդիրները
«Սահմանամերձ համայնքների սոցիալական աջակցության մասին» օրենքի կիրարկումն ապահովելու, ՀՀ սահմանամերձ համայնքների բնակիչների առօրյա հոգսերը հնարավորինս մեղմելու և կենսապայմանները բարելավելու նպատակով ընդունվել է ՀՀ կառավարության 2014 թվականի դեկտեմբերի 18-ի N 1444-Ն որոշումը, որով սահմանվում է Հայաստանի Հանրապետության սահմանամերձ համայնքներին տրվող սոցիալական աջակցության փոխհատուցման ենթակա ծավալները, փոխհատուցման կարգն ու փոխհատուցում ստացող սահմանամերձ համայնքների ցանկը: Ներկայումս աջակցություն է ստանում սահմանամերձ 13 համայնքների 82 բնակավայրեր։
Սոցիալական աջակցության ծրագիրը գործում է 2015 թվականից և օրենքի գործողության ժամկետը երեք անգամ երկարաձգվել է։ Համաձայն գործող օրենքի ժամկետն ավարտվում է 2027 թվականի հունվարի 1-ից։ 
Նախագծով առաջարկվում է մեկ տարով երկարաձգել գործող օրենքի ժամկետը, որի ընթացքում ՀՀ ֆինանսների նախարարության կողմից կիրականացվի ծրագրի արդյունավետության գնահատում՝ ծրագրի շարունակականության և հետագա երկարաձգման անհրաժեշտությունը գնահատելու և հիմնավորելու նպատակով։
Բացի օրենքի գործողության ժամկետը երկարաձգելու անհրաժեշտությունից, նախագծով առաջարկվում է վերանայել նաև օրենքի առանձին դրույթները՝ դրանք գործող իրավական կարգավորումներին համապատասխանեցնելու նպատակով։
3.	Կարգավորման նպատակը և բնույթը
	Կարգավորման նպատակը Հայաստանի Հանրապետության սահմանամերձ համայնքներում կյանքի պայմանների բարելավումն է: 
4. Նախագծի մշակման գործընթացում ներգրավված ինստիտուտները և անձիք
	Նախագիծը մշակվել է Հայաստանի Հանրապետության տարածքային կառավարման և ենթակառուցվածքների նախարարության կողմից։
	5.	Ակնկալվող արդյունքը
Նախագծի ընդունմամբ ակնկալվում է ապահովել «Սահմանամերձ համայնքների սոցիալական աջակցության մասին» օրենքի հիմքով տրամադրվող սոցիալական աջակցության շարունակականությունը, ինչպես նաև օրենքի առանձին դրույթները համապատասխանեցնել գործող իրավական կարգավորումներին։
6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա և պետական բյուջեի եկամուտներում և ծախսերում փոփոխություններ չեն նախատեսվում։
7․ Կապը ռազմավարական փաստաթղթերի հետ․Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․
Նախագիծը բխում է ՀՀ կառավարության 18.11.2021թ. N1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի «Տարածքային կառավարման և ենթակառուցվածքների նախարարություն» բաժնի 2-րդ կետի 1-ին ենթակետից՝ «Սահմանամերձ համայնքների բնակիչների սոցիալտնտեսական վիճակի բարելավմանն ուղղված աջակցության ծրագրերի իրականացում»։

